UTRJEVANJE GLAGOLA
1. V besedilu podčrtaj glagole.
Ker sem izdal kar nekaj knjig v samozaložbi, sem jih z veseljem delil učencem po šolah. Nekako sem moral izbrati tiste, ki so dobili za nagrado mojega Božička, Ninina pesnika dva ali katero drugo knjigo.
»Kdor bo uganil mojo starost, dobi za nagrado knjigo,« sem rekel v sevniški knjižnici. Sam sem se imel za večno mladega, a neki šestleten fantek je izstrelil kot iz topa: »Sedemdeset let!« Od takrat sem to vprašanje na knjižnem kvizu ukinil.
Bogdan Novak
2. Ob naslednjem glagolu dopiši tri besede, ki sodijo v isto besedno družino: nagraditi – 

3. Obarvaj besede, ki niso del glagolov, nato pa glagolom določi osebo, število in čas.
a) predstavil nas je _____________________  č) prehitevaš jih  _____________________
b) si že končal   _______________________    d) ste vsem razdelili  ___________________ 
c) so spet pozabili ___________________       e) niso ga ustavili   _____________________
4. Glagole postavi v zahtevano obliko in tvori povedi:
a) povabiti, 3. os. ed., pret. /___________________________________________________
b) pregledati, 1. os. dv., prih. /__________________________________________________ 
c) sprehajati se, 1. os., mn., sed. /_______________________________________________ 
5. Iz osebne glagolske oblike tvori ustrezno neosebno glagolsko obliko in jo poimenuj.
Si mi prišel  ____________________(pomagam)? ____________________________
Nisem mogel takoj  ______________   (vprašam) zate. ________________________
Morda te pridem  _________   (zbudim). ___________________________________
Ni me hotel  _______________ (počakam). _________________________________
Ali želiš ti _______________  (vstopim) prvi?  ________________________________
Andrej je stekel  _______________  (pokličem) pomoč.__________________________
Odgovori. Kdaj rabimo namenilnik? 
6. Dopolni. V slovenščini poznamo ____ naklone: povedni, ________ in __________  naklon. ________ in _________ naklon sta le v sedanjiku. Besedica bi je značilna za __________ naklon. ___________naklon je v vseh časih.
7. V vsaj petih povedih oblikuj smiselno besedilo o pripravi kosila ali o kakšnem drugem delovnem postopku. Besedilo zapiši v 1. osebi ednine. Nato ga zapiši še v velelnem in pogojnem naklonu, 2. os. ed. Glagole v vseh besedilih podčrtaj.
8. Dopolni preglednico.
	POVEDNI NAKLON
	VELELNI NAKLON
	POGOJNI NAKLON

	
	pomagaj
	

	prepisali smo
	
	

	
	opraviči se
	

	
	
	[bookmark: _GoBack]vprašal bi

	bomo počakali
	
	

	
	tecita
	

	si postregel
	
	

	
	
	popravil bi 

	
	
	bi upoštevali (2. os., mn.)

	prebrala sva
	
	



6. V naslednjih povedih podčrtaj glagole, jim določi naklon, nato pa povedi zapiši v pogojnem naklonu.
	Povedi
	Naklon
	Povedi v pogojnem naklonu

	Včasih sem razmišljal, kako se je imenitno šolati od doma.
	
	

	Izdelam si miselne vzorce, da lažje ponavljam snov.
	
	

	V šoli smo poslušali razlago.
	
	

	V odmorih je bil čas za druženje.
	
	

	Skrivaj sva poklicala sošolca.
	
	

	Delo z računalnikom ni zanimivo, če moraš opraviti preveč nalog za nazaj.
	
	

	Naloge delaj sproti.
	

	





GLAGOL
GLAGOL izraža dejanje, dogajanje, stanje, spreminjanje, zaznavanje. Po njem se vprašujemo KAJ KDO DELA, KAJ SE Z NJIM DOGAJA, V KAKŠNEM STANJU JE.
Glagolu določamo:
· OSEBO: prva, druga, tretja,
· ŠTEVILO: ednina, dvojina, množina,
· ČAS: sedanjik, preteklik, prihodnjik,
· NAKLON: povedni, pogojni (bi delal), velelni (delaj)
· NEOSEBNE GLAGOLSKE OBLIKE: nedoločnik – glagoli na –ti, -či, ne moremo določiti osebe (delati, pisati, streči), namenilnik – glagoli na –t, -č (uporabljamo za glagoli premikanja – grem delat, tečem pomagat)

VRSTE GLAGOLSKIH NAKLONOV
1. POVEDNI
Povedni naklon pove, ali se glagolsko dejanje uresničuje ali zanika ali pa se sprašuje po njem. Izražen je s povedno obliko glagola.
2. POGOJNI
Pogojni naklon pove, pod katerim pogojem se dogodek uresniči (ali pa ne uresniči).
bi povedal = bi + povedal
pogojnik = bi + opisni deležnik na -l
3. VELELNI
Velelni naklon podaja dejanje kot zahtevano, zaželeno oziroma nezahtevano, nezaželeno in podobno. Navadno velevamo le 2. osebi, to je ogovorjenemu. Kot vzpodbuda ali vabilo služi velelnik za 1. osebo dvojine oziroma množine.
	
	ED.
	MN.
	DV.

	1. OSEBA
	/
	stopi-mo
	stopi-va

	2. OSEBA
	stopi-Ø
	stopi-te
	stopi-ta



POVEZAVA MED ČASOVNO OBLIKO GLAGOLA IN NAKLONOM
	Časovna oblika
	Povedni
	Pogojni
	Velelni

	sedanjik
	vozim
	bi vozil
	vozi

	preteklik
	je vozil
	bi bil vozil
	

	prihodnjik
	bo vozil
	
	

	predpreteklik
	je bil vozil
	
	


Rešitve za utrjevanje glagola
Delo za 1. uro
1. V besedilu podčrtaj glagole.
Ker sem izdal kar nekaj knjig v samozaložbi, sem jih z veseljem delil učencem po šolah. Nekako sem moral izbrati tiste, ki so dobili za nagrado mojega Božička, Ninina pesnika dva ali katero drugo knjigo.
»Kdor bo uganil mojo starost, dobi za nagrado knjigo,« sem rekel v sevniški knjižnici. Sam sem se imel za večno mladega, a neki šestleten fantek je izstrelil kot iz topa: »Sedemdeset let!« Od takrat sem to vprašanje na knjižnem kvizu ukinil.
Bogdan Novak
2. Ob naslednjem glagolu dopiši tri besede, ki sodijo v isto besedno družino: nagraditi – nagrada, nagrajenec, nagradni
3. Obarvaj besede, ki niso del glagolov, nato pa glagolom določi osebo, število in čas.
a) predstavil nas je    glag., 3. os., ed., pret.    č) prehitevaš jih  glag., 2. os., ed., sed.    
b) si že končal        glag., 2. os., ed., pret.       d) ste vsem razdelili   glag., 2. os., mn., pret.    
c) so spet pozabili       glag., 3. os., mn., pret.     e) niso ga ustavili   glag., 3. os., mn., pret.    
4. Glagole postavi v zahtevano obliko in tvori povedi:
a) povabiti, 3. os. ed., pret. / je povabil / Sošolec nas je povabil na sladoled.
b) pregledati, 1. os. dv., prih. / bova pregledala / Popoldne bova pregledala naloge.
c) sprehajati se, 1. os., mn., sed. / sprehajamo se / Sprehajamo se po bližnjem gozdu.
V svojih povedih preveri glagolsko obliko, ki je izpisana med poševnicama, povedi so poljubne, preveri pa pravilnost zapisa – veliko začetnico in ločila.
5. Iz osebne glagolske oblike tvori ustrezno neosebno glagolsko obliko, tj. nedoločnik ali namenilnik. (V pomoč ti je lahko DZ 2, 12. lekcija, str. 55.)
 Si mi prišel   pomagat   (pomagam)? Nisem mogel takoj  vprašati   (vprašam) zate. Morda te pridem  zbudit   (zbudim). Ni me hotel  počakati  (počakam). Ali želiš ti vstopiti  (vstopim) prvi?  Andrej je stekel  poklicat  (pokličem) pomoč.
Odgovori. Kdaj rabimo namenilnik? Za oziroma ob glagolih premikanja (si prišel, pridem, je stekel).
6. Dopolni. V slovenščini poznamo tri  naklone: povedni, velelni in pogojni  naklon. Velelni in pogojni naklon sta le v sedanjiku. Besedica bi je značilna za pogojni naklon.
Povedni naklon je v vseh časih.
7. V vsaj osmih povedih oblikuj smiselno besedilo o pripravi kosila ali o kakšnem drugem delovnem postopku. Besedilo zapiši v 1. osebi ednine. 
Ponovno si si ogledal primer (besedilo o čiščenju steklenic in kozarcev) v DZ 2, 12. lekcija, str. 57. Besedilo ti je znano, ker si naloge že reševal.
Ob našem zgledu preveri svoje besedilo, če si povedi smiselno sledijo, če je zapisano pravopisno pravilno in če je ohranjena enotna glagolska oseba, število in čas. Naš zgled je zapisan v pretekliku, ker se je dejanje že zgodilo; lahko bi bil tudi v sedanjiku ali prihodnjiku.
 Primer priprave kosila 
Odločil sem se, da pripravim zdravo in okusno kosilo za našo družino. 
Najprej sem vključil pečico na 180˚. Vzel sem piščančje fileje, jih opral in posušil s papirnatimi brisačkami. Narezal sem jih na ožje trakove in začinil s soljo in poprom. Nato sem češnjeve paradižnike očistil in opral. Vse sadeže sem razrezal na četrtino. Sestavine sem zložil v globok namaščen pekač, jih razporedil po pekaču in prelil z olivnim oljem. Jed sem pekel dobrih 20 minut. Zadnjih 10 minut peke sem po mesu in zelenjavi potrosil še mocarelo. 
V našem primeru je 9 povedi, ker naloga zahteva VSAJ 8 povedi. Še enkrat si oglej svoj primer in premisli, ali je zaključena celota ali je iz besedila razvidna priprava hrane ali potek določenega delovnega postopka.

Delo za 2. uro
1. Najprej si ponovno preberi besedilo, ki si ga v zadnji (7.) nalogi zapisal v zvezek. Podčrtaj glagole in preveri, če si upošteval zahtevano osebo in število.
2. Sedaj pa svetuj prijatelju, kako naj opravi dejavnost, ki si jo ti prejšnjo uro  zapisal. Moral boš uporabiti 2. osebo ednine in velelni naklon. To pomeni, da ne glede na prej uporabljeni čas, pri tvorbi v velelnem naklonu mora biti sedanjik. Besedila ne spreminjaj, pazi le na pravilnost glagolskih oblik.
Primer priprave kosila (kot bi mama ali oče svetovala svojemu otroku)
Odloči se in pripravi zdravo in okusno kosilo za našo družino. 
Najprej vključi pečico na 180˚. Vzemi piščančje fileje, jih operi in posuši s papirnatimi brisačkami. Nareži jih na ožje trakove in začini s soljo in poprom. Nato češnjeve paradižnike očisti in operi. Vse sadeže  razreži na četrtino. Sestavine  zloži v globok namaščen pekač, jih razporedi po pekaču in prelij z olivnim oljem. Jed peci dobrih 20 minut. Zadnjih 10 minut peke po mesu in zelenjavi potrosi še mocarelo. 

3. In še tretjič se boš ukvarjal z istim besedilom. Zapiši, kaj BI storil, če BI (bilo potrebno, če bi želel presenetiti …). 
V pogojnem naklonu gre za pogojnost, za še neuresničeno željo, kako bi nekaj storil. V 6. nalogi prejšnje ure si dopolnil, da pogojni naklon prepoznamo po besedici BI. Če je več glagolov v isti povedi, je bi običajno le pred prvim. Npr.: bi očistil in opral. Pog. nak. lahko tvorimo le v sedanjiku, glagolska oblika pa je enaka za 1., 2. in 3. osebo.
Primer priprave kosila 
Odločil bi se, da bi pripravil zdravo in okusno kosilo za našo družino. 
Najprej bi vključil pečico na 180˚. Vzel bi piščančje fileje, jih opral in posušil s papirnatimi brisačkami. Narezal bi jih na ožje trakove in začinil s soljo in poprom. Nato bi češnjeve paradižnike očistil in opral. Vse sadeže bi razrezal na četrtino. Sestavine bi zložil v globok namaščen pekač, jih razporedil po pekaču in prelil z olivnim oljem. Jed bi pekel dobrih 20 minut. Zadnjih 10 minut peke bi po mesu in zelenjavi potrosil še mocarelo. 

4. Tudi v drugih dveh besedilih podčrtaj glagole. Bodi natančen in podčrtaj le besede, ki pomenijo dejanje (to v takšnem besedilu prevladuje), lahko pa tudi dogajanje.
5. Dopolni preglednico in glagole postavi v manjkajoče naklone. Osebe in števila ne spreminjaj.
	POVEDNI NAKLON
	VELELNI NAKLON
	POGOJNI NAKLON

	pomagaš
	pomagaj
	bi pomagal

	prepisali smo
	prepišimo
	bi prepisali

	opravičiš se
	opraviči se
	bi se opravičil

	vprašaš
	vprašaj
	vprašal bi

	bomo počakali
	počakajmo
	bi počakali

	tečeta
	tecita
	bi tekla

	si postregel
	postrezi
	bi postregel

	popraviš
	popravi
	popravil bi 

	upoštevate
	upoštevajte
	bi upoštevali (2. os., mn.)

	prebrala sva
	preberiva
	bi prebrala




6. V naslednjih povedih podčrtaj glagole, jim določi naklon, nato pa povedi zapiši v pogojnem naklonu.
	Povedi
	Naklon
	Povedi v pogojnem naklonu

	Včasih sem razmišljal, kako se je imenitno šolati od doma.
	pov. nak.
	Včasih bi razmišljal, kako bi se bilo imenitno šolati od doma.

	Izdelam si miselne vzorce, da lažje ponavljam snov.
	pov. nak.
	Izdelal bi si miselne vzorce, da bi lažje ponavljal snov.

	V šoli smo poslušali razlago.
	pov. nak.
	V šoli bi poslušali razlago.

	V odmorih je bil čas za druženje.
	pov. nak.
	V odmorih bi bil čas za druženje.

	Skrivaj sva poklicala sošolca.
	pov. nak.
	Skrivaj bi poklicala sošolca.

	Delo z računalnikom ni zanimivo, če moraš opraviti preveč nalog za nazaj.
	pov. nak.
	Delo z računalnikom ne bi bilo zanimivo, če bi moral opraviti preveč nalog za nazaj.

	Naloge delaj sproti.
	vel. nak.
	Naloge bi delal sproti.




